b'\n_START_ARTICLE_\nThe Tortured\n_START_SECTION_\nSammendrag\n_START_PARAGRAPH_\nEtt ektepar, Elise og Craig, f\xc3\xa5r livene sine \xc3\xb8delagt av en seriemorder, ved navn Kozlowski (Bill Moseley) som kidnapper, torturerer og dreper deres eneste s\xc3\xb8nn, Benjamin. Craig sliter med enorm skyldf\xc3\xb8lelse fordi han var vitne til kidnappingen, men ikke klarte \xc3\xa5 stoppe det. Elise klandrer Craig fordi han ikke beskyttet s\xc3\xb8nnen. Under rettssaken, gj\xc3\xb8r Kozlowski en avtale med aktor. I bytte mot \xc3\xa5 fortelle om andre drap, s\xc3\xa5 blir han d\xc3\xb8mt til 25 \xc3\xa5rs fengsel. Med god oppf\xc3\xb8rsel, kan han ogs\xc3\xa5 slippe ut etter mindre enn dette. Elise og Craig er sjokkert vitne til rettens kjennelse. Elise ber Craig om \xc3\xa5 skaffe en pistol, slik at hun kan drepe Kozlowski selv. Men Craig nekter. Elise flytter fra ham, og Craig overveier selvmord. Senere blir de enige om at \xc3\xa5 drepe Kozlowski ikke vil v\xc3\xa6re nok._NEWLINE_Craig stjeler utstyr fra sykehuset hvor han arbeider. De f\xc3\xb8lger etter Kowalski n\xc3\xa5r han skal sendes til fengsel. N\xc3\xa5r politifolkene tar en kaffe-pause distraherer Craig dem, og Elise putter noe i kaffen deres. Kort tid senere svinger politiet ut i veikanten for \xc3\xa5 stoppe, og Craig tar kontroll over politibilen med fangen inni. Men n\xc3\xa5r Craig krasjer med politibilen, s\xc3\xa5 ruller den over en bro. Elise f\xc3\xb8lger etter i en annen bil, lettet over \xc3\xa5 se at Craig er OK. Fangen blir skadd i sammenst\xc3\xb8tet, men lever fremdeles. Elise f\xc3\xa5r snart en telefon fra en politi-etterforsker (Fulvio Cecere) som informerer om at de tror Kowalski har tatt politibilen og stukket av. De tar med fangen til kjelleren i en forlatt hytte, hvor de binder ham fast. Akkurat som han hadde gjort mot deres s\xc3\xb8nn. De skjeller ham ut, og sier at han ikke er verdt noe som helst p\xc3\xa5 grunn av hans avskyelige handlinger._NEWLINE_Ekteparet begynner \xc3\xa5 torturere ham p\xc3\xa5 forskjellige smertefulle m\xc3\xa5ter. Craig henger n\xc3\xb8kkelen til l\xc3\xa5sen rett over fangen for \xc3\xa5 h\xc3\xa5ne ham. Deres tortur strekker seg over flere dager. I mellomtiden leter politiet etter Kozlowski som de antar har stukket av, og de innsnevrer jakten til omr\xc3\xa5det i n\xc3\xa6rheten av den forlatte hytta. I kjelleren, ber fangen om en sjanse til \xc3\xa5 snakke. Han forklarer at han ikke husker noe som helst fra f\xc3\xb8r bilulykken hvor ekteparet tok ham til fange. Han p\xc3\xa5st\xc3\xa5r at han ikke tror han kan v\xc3\xa6re noen brutal drapsmann slik de p\xc3\xa5st\xc3\xa5r. Ekteparet forlater kjelleren for \xc3\xa5 diskutere. Craig mener tortur er un\xc3\xb8dvendig p\xc3\xa5 noen som ikke engang kan huske sine egne forbrytelser. Men Elise mener at fangen p\xc3\xa5st\xc3\xa5r ting for \xc3\xa5 unng\xc3\xa5 mer tortur. De g\xc3\xa5r til kjelleren for \xc3\xa5 knuse foten hans i en skrustikke, i ett fors\xc3\xb8k p\xc3\xa5 \xc3\xa5 f\xc3\xa5 ham til \xc3\xa5 fortelle sannheten._NEWLINE_Elise forlanger at han sier navnet p\xc3\xa5 s\xc3\xb8nnen deres. Under tvang, sier han til slutt "Benjamin", noe som overbeviser dem om at han er morderen. De lar fangen v\xc3\xa6re alene om natten, og lover at neste dag vil v\xc3\xa6re det verste han noensinne har opplevd. Gjennom ekstrem smerte, klarer fangen \xc3\xa5 f\xc3\xa5 tak i n\xc3\xb8kkelen, og komme seg l\xc3\xb8s. Han kommer seg ut, og stikker av. Samtidig klarer politiet endelig \xc3\xa5 p\xc3\xa5gripe Kowalski i en skog i n\xc3\xa6rheten av den lille hytta. Han er stort sett uskadd, og viser ingen tegn til tortur som de siste dagene ble p\xc3\xa5f\xc3\xb8rt av ekteparet. Flere flashback viser at det faktisk satt to fanger i politibilen. B\xc3\xa5de Kozlowski, og en annen mann som skulle i fengsel for skatteunndragelse. I bilulykken forvekslet Craig de to fangene, og tok feil mann som gissel._NEWLINE_Den virkelige Kozlowski kom seg relativt uskadd ut av politibilen, rett etter at ekteparet reiste sin vei med den andre mannen. Elise og Craig finner igjen den andre mannen som de mener er seriemorderen Kozlowski, men som egentlig er den andre fangen. Men de kommer for sent, rett etter at mannen tar selvmord i en l\xc3\xa5ve. Fangen etterlater seg et selvmordsbrev hvor han skriver at basert p\xc3\xa5 hva ekteparet hadde fortalt ham, s\xc3\xa5 m\xc3\xa5 han v\xc3\xa6re et monster som fortjente alt de hadde gjort mot ham. Han beklager sine forbrytelser, og ber om tilgivelse for alt han har gjort. Men han orket ikke mer tortur, s\xc3\xa5 han valgte \xc3\xa5 beg\xc3\xa5 selvmord. Ekteparet er forn\xc3\xb8yd med utfallet, og de reiser sin vei. P\xc3\xa5 vei hjem passerer de tilfeldigvis en politibil, som \xe2\x80\x93 uten at de er klar over det - er p\xc3\xa5 vei til fengsel med den virkelige Kozlowski.'